EkBass/fiwiki-20250220-pages-articles huggingface dataset:
Tchintabaraden (departementti)

Tchintabaraden on departementti Nigerin Tahouan alueella. Se sijaitsee alueen pohjoisosassa Saharan ja Sahelin siirtymäalueella. Asukkaita on 120 500 henkeä (vuonna 2010, arvio). Departementin hallinnollinen keskus on Tchintabaradenin kaupunki. Sen lisäksi siihen kuuluvat Kaon, Tassaran ja Tillian maalaiskunnat. Asukkaat ovat etupäässä paimentolaisuutta harjoittavia tuaregeja ja arabeja. Seudun tärkeimmät elinkeinot ovat karjanhoito (80 %) ja maanviljely. Osa alueesta on täysin asumatonta autiomaata. Väestö on kärsinyt lisääntyneestä kuivuudesta sekä Nigerin armeijan ja tuaregikapinallisten välisistä yhteenotoista. ==Lähteet== *
Up All Night (One Directionin albumi)

Up All Night on brittiläis-irlantilaisen poikabändin One Directionin ensimmäinen albumi. Se julkaistiin Britteinsaarilla 18. marraskuuta 2011 ja Pohjois-Amerikassa 18. maaliskuuta 2012. Albumia myytiin maailmanlaajuisesti viisi miljoonaa kappaletta. Albumin menestyksen myötä One Directionista tuli ensimmäinen brittiyhtye, joka on saanut esikoisalbuminsa sen ensimmäisellä julkaisuviikolla Yhdysvaltain Billboard 200 -albumilistan kärkeen. Albumin ensimmäinen single ”What Makes You Beautiful” palkittiin vuonna 2012 parhaan brittiläisen singlen BRIT Awardilla. == Kappaleet == == Listasijoituksia == Lista (2011–2012) Paras sijoitus Alankomaiden albumilista 7 Australian albumilista 1 Belgian albumilista 7 Britannian albumilista 2 Espanjan albumilista 4 Irlannin albumilista 1 Italian albumilista 1 Itävallan albumilista 18 Kanadan albumilista 1 Kreikan albumilista 7 Norjan albumilista 9 Portugalin albumilista 3 Puolan albumilista 6 Ranskan albumilista 15 Ruotsin albumilista 1 Saksan albumilista 16 Suomen albumilista 4 Sveitsin albumilista 18 Tanskan albumilista 4 Uuden-Seelannin albumilista 1 Yhdysvaltain Billboard 200 1 == Lähteet == Luokka:Vuoden 2011 esikoisalbumit Luokka:One Directionin albumit
Performance Racing

Performance Racing on ruotsalais-brittiläinen pikkuformulatalli. Talli perustettiin vuonna 1999, jolloin talli kilpaili Europa Cup Formula Opel- sarjassa. Vuosina 2001-2007 talli kilpaili Britannian F3-sarjassa voittaen B-luokan mestaruuden kolme kertaa vuosina 2001, 2004 ja 2006. Vuosina 2006-09 talli kilpaili A1 Grand Prix-sarjassa edustaen Pakistania ja Indonesiaa. Vuodesta 2003 lähtien talli on kilpaillut Saksan F3-sarjassa ruotsalaisella lisenssillä. Talli on kilpaillut myös Ruotsin F3 ja International Formula Master-sarjoissa. Luokka:Autourheilutallit Luokka:Brittiläiset autourheilutallit
Paul Gilreath

Paul Gilreath on yhdysvaltalainen elokuvasäveltäjä ja -tuottaja. Hän on työskennellyt elokuvien parissa vuodesta 1985 lähtien. Gilreath on säveltänyt musiikkia muun muassa elokuviin Joey ja Haastaja. Tuottajana hänet palkittiin vuonna 2011 Bostonin elokuvajuhlien parhaan elokuvan palkinnolla draamaelokuvasta 96 Minutes. ==Aiheesta muualla== * Luokka:Yhdysvaltalaiset elokuvasäveltäjät Luokka:Yhdysvaltalaiset elokuvatuottajat Luokka:Syntymävuosi puuttuu Luokka:Elävät henkilöt
Soidinsuo

Soidinsuo voi tarkoittaa: * Soidinsuo, asuinalue Kajaanissa * Soidinsuo, asuinalue Myrskylässä * Soidinsuo, suo Jyväskylän Valkeamäessä * Soidinsuo, suo Mäntsälän Hyökännummella * Soidinsuo, suo Vihdissä Nuuksion kansallispuistossa.
Kao

Kao (myös Kaou) on maalaiskunta ja sen keskuskylä Nigerin Tahouan alueen Tchintabaradenin departementissa. Se sijaitsee Sahelin alueella 60 kilometriä Tchintabaradenista etelään ja 100 kilometriä Tahouasta koilliseen. Kunnassa on 43 200 (vuonna 2010, arvio) ja kylässä 4 100 asukasta (vuonna 2001, väestönlaskenta). Kaon kunta käsittää 37 hallintokylää, 23 perinteistä kylää, 28 pikkukylää, 7 leiriä ja 8 vedenottopaikkaa. Sen pinta-ala on 1 216 neliökilometriä. Asukkaat ovat hausoja, tuaregeja ja fulbeja. Kylän kautta kulkee Tahouan ja Agadezin väliseltä maantieltä Tchintabaradeniin johtava tie. Tärkeimmät elinkeinot ovat maanviljely (hirssi, durra, lehmänpapu ja maissi) sekä paimentolaisuuteen perustuva karjanhoito (etupäässä kameleja). ==Lähteet== Luokka:Tchintabaradenin departementti Luokka:Nigerin kunnat Luokka:Nigerin kylät
John Wartique

John Wartique (s. 25. kesäkuuta 1990 Seraing) on belgialainen moottoriurheilija. Hän kilpaili Karting-sarjoissa vuodet 2003-2008. Vuonna 2009 Wartique ajoi Ranskan Peugeot Sport 207 Mestaruussarjassa saavuttaen neljä palkintokorokesijaa. Hän jatkoi vuonna 2010 sijoittuen sarjan yhdeksänneksi. Vuonna 2011 Wartique ajoi myös Clio Cup ja Euro Clio Cup -sarjoissa yhden kilpailun jatkaen samalla Peugeot Sport 207 -sarjassa. Vuonna 2012 Wartique siirtyi formulaluokkiin ja ajoi GP3-sarjassa. Hän ajoi kymmenen kilpailua saavuttamatta pisteitä. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2012 Atech CRS Grand Prix ESP FEA 21 ESP SPR 13 MON FEA 17 MON SPR 13 EUR FEA 12 EUR SPR Kesk. GBR FEA GBR SPR GER FEA GER SPR HUN FEA HUN SPR BEL FEA 23 BEL SPR 17 ITA FEA 17 ITA SPR 18 0 25. Luokka:Belgialaiset autourheilijat Luokka:Vuonna 1990 syntyneet Luokka:GP3-kuljettajat Luokka:Porsche Supercup -kuljettajat Luokka:Elävät henkilöt
Jussi Ikonen

Jussi Ikonen (14. huhtikuuta 1934 – 10. helmikuuta 2006) oli suomalainen yleislääkäri ja psykiatri. Ikonen oli Suomen ensimmäisiä judokoita ja graduoi 1.danin judossa 13. kesäkuuta 1962 kolmantena suomalaisena. 5 dan hänelle myönnettiin 14. heinäkuuta 1997. Jussi Ikonen puhui lähes kymmentä kieltä, mm. japania sujuvasti. ==Lähteet== === Lähdeviittaukset === == Aiheesta muualla == Luokka:Suomalaiset judokat Luokka:Suomalaiset budokat Luokka:Suomalaiset lääkärit Luokka:Vuonna 1934 syntyneet Luokka:Vuonna 2006 kuolleet
Nominoë

Nominoë (n. 800–851) oli ensimmäinen yhdistyneen Bretagnen hallitsija. Nominoë ilmestyy historiallisiin lähteisiin ensimmäisen kerran Vannesin kreivinä. Tuolloin hän oli frankkien hallitsija Ludvig Hurskaan vasalli. Vuonna 831 Ludvig teki hänestä keisarin delegaatin (missus imperatoris). Joissain lähteissä häntä kutsuttiin myös herttuaksi. Ludvig Hurskaan kuoltua hänen kolme poikaansa kiistelivät hänen valtakuntansa jaosta. Kaarle Kaljupää sai vuonna 843 solmitulla Verdunin sopimuksella valtakunnan läntiset alueet, joihin kuului muun muassa nykyinen Ranska. Nominoë nousi kapinaan häntä vastaan, mutta kapinan tarkasta syystä on kiistaa historiantutkijoiden kesken. Nominoën joukot voittivat joka tapauksessa Kaljupään joukot Ballonin taistelussa vuonna 845 ja Kaarlen piti tämän takia tunnustaa Bretagnen autonomia seuraavana vuonna. Nominoë jatkoi kuitenkin alueidensa laajentamista tämänkin jälkeen. Hän hyökkäsi Anjouun ja Maineen, mutta hän kuoli vuonna 851 Vendômessa. Joissakin myöhemmissä historiallisissa lähteissä Nominoëta on kuvailtu myös itsenäisen Bretagnen kuninkaaksi. Vaikka tästä ei olekaan voitu varmistua, jotkin historioitsijat kuten esimerkiksi Arthur de la Borderie levittivät tätä käsitystä kiivaasti. Nominoë esiintyy henkilönä myös kaunokirjallisuudessa, kuten esimerkiksi Jakez Rioun näytelmässä Nomenoe Oe!. ==Lähteet== Luokka:Bretagne Luokka:Vuonna 800 syntyneet Luokka:Vuonna 851 kuolleet
Max Jensen

Max Jensen (1. lokakuuta 1933 – 1979) oli ensimmäisiä suomalaisia judokoita. Ammatiltaan hän oli markkinointipäällikkö ja toimi ICI:llä. Jensen graduoi judon 1. danin Pariisissa elokuussa 1961 toisena suomalaisena. 2. danin hän graduoi Ichirō Abelle 17 heinäkuuta 1964 yhdessä Väinö Haukan kanssa. Jensen kirjoitti kaksi ensimmäistä suomenkielistä judo-kirjaa.Tero Laaksonen, Petteri Silenius, Suomalaiset Kamppailulajientekijä, 2009 * Judo – valkoisesta mustaan vyöhön, 1967 * Judon salaisuudet ja musta vyö, 1973 == Kilpailumenestys judossa == Max Jensen oli judon Suomenmestari alle 80 kg sarjassa vuosina 1963 ja 1964. Lisäksi hän voitti judon avoimessa sarjassa suomenmestaruuden vuonna 1963 Judo, Jensen Max, sivu 137 ja hopeaa vuonna 1964 Joustavan Tien Kulkijat, sivu 121 ==Lähteet== * * * * * === Viitteet === Luokka:Suomalaiset judokat Luokka:Suomalaiset budokat Luokka:Vuonna 1933 syntyneet Luokka:Vuonna 1979 kuolleet
Paul Hertzog

Paul Hertzog on yhdysvaltalainen entinen elokuvasäveltäjä. Hän työskenteli elokuvien parissa 1980- ja 1990-luvuilla. Hertzog sävelsi musiikkia b-luokan elokuviin, kuten Limusiinipimu, Bloodsport – viimeiseen asti, Kickboxer ja Breathing Fire. Elokuvien jälkeen Hertzog työskenteli Santa Claritan Hart High Schoolissa englannin kielen ja musiikin teorian opettajana. == Aiheesta muualla == * Luokka:Yhdysvaltalaiset elokuvasäveltäjät
Astral Weeks

Astral Weeks on Pohjois-Irlannissa syntyneen laulaja-lauluntekijä ja multi- instrumentalisti Van Morrisonin toinen sooloalbumi, joka julkaistiin vuonna 1968. Vaikka albumi ei julkaisuaikanaan saavuttanutkaan suurta myyntimenestystä , se on sittemmin nimetty lukuisilla listoilla yhdeksi maailman kaikkien aikojen parhaista albumeista. Se on muun muassa yksi Van Morrisonin kolmesta albumista, jotka valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. == Kappaleet == Kaikki kappaleet kirjoittanut Van Morrison. # # # # # # # # == Muusikot == * Van Morrison – laulu, rytmikitara * Jay Berliner – kitara * Richard Davis – basso * Larry Fallon – harppu * Connie Kay – rummut * Barry Kornfeld – kitara kappaleessa "The Way Young Lovers Do" * John Payne – huilu, sopraanosaksofoni * Warren Smith, Jr. – perkussio, vibrafoni ==Tuottaja== *Tuottaja: Lewis Merenstein ==Lähteet== Luokka:Van Morrisonin albumit Luokka:Vuoden 1968 albumit
Python kisojen voitot

﻿Python kisojen voitot ()Diogenes Laertios: Merkittävien filosofien elämät ja opit V.26. Suomennos Marke Ahonen. oli Aristoteleen ja tämän veljenpojan Kallistheneen kirjoittama teos, joka kokosi nimensä mukaisesti luettelon Delfoin Python kisojen voittajista. Se on eräs esimerkki Aristoteleen suorittamista historiallisista tutkimuksista. Teos käsitti yhden kirjan. Se ei ole säilynyt nykyaikaan, mutta se tunnetaan muun muassa Diogenes Laertioksen maininnasta. Lisäksi Delfoista on löydetty noin vuodelta 330 eaa. peräisin oleva piirtokirjoituskatkelma,Dittenberger, Wilhelm (toim.): Sylloge Inscriptionum Graecorum (=SIG) 275; Tod 187 s. 246–248. Englanninkielinen käännös teoksessa: jonka mukaan luettelo kokosi yhteen tiedot kaikista niistä, jotka voittivat Python kisoissa sekä niistä, jotka järjestivät kisat alusta alkaen. Piirtokirjoitus kiittää Aristotelesta ja Kallisthenesta tästä työstä. Luettelo on todennäköisesti koottu noihin aikoihin, ja Aristoteles oli ilmeisesti kutsuttu tieteellisen maineensa ansiosta kokoamaan se. Luettelon kokoaminen vaati työparilta laajoja historiallisia tutkimuksia muun muassa henkilöiden ja tapahtumien oikeiden ajoitusten osalta. Tietoja kisojen voittajista säilytettiin Delfoin arkistoissa ja tästä aineistosta täytyi muodostaa oikea voittajien kronologia. Myöhemmin Aristoteleen ja Kallistheneen saama kiitos vedettiin takaisin, ja piirtokirjoituksen sisältänyt kivi rikottiin ja heitettiin kaivoon. Tämä johtui mahdollisesti Aleksanteri Suuren kuoleman jälkeen myös Delfoissa nousseesta Makedonian vastaisesta ilmapiiristä, josta Aristoteleskin sai kärsiä. Aristoteles kokosi myös Olympian kisojen voittajien luettelon, Olympian kisojen voitot (Olympionikai), sekä kokosi historiallisia tietoja myös useisiin muihin teoksiinsa. Kallisthenes puolestaan kirjoitti useita kirjoja Kreikan historiasta. == Lähteet == == Kirjallisuutta == * Luokka:Antiikin kreikkalaiset historiateokset Luokka:Aristoteleen teokset Luokka:Kadonneet kirjat
Boyfriend No. 2

"Boyfriend #2" on yhdysvaltalaisen R&B-laulajan; Pleasure P:n kappale. Se julkaistiin toisena singlenä hänen ensimmäiseltä studioalbumiltaan The Introduction of Marcus Cooper. Kappaleen sanoittivat ja tuottivat Rico Love ja EHood & E2, ja single julkaistiin 2. joulukuuta 2008. Kappale nousi sijalle 42 Yhdysvaltain Billboard Hot 100 -musiikkilistalla ja toiselle sijalle Billboard R&B;/Hip-Hop Songs -listalla, ja se on näin ollen Pleasure P:n kaikkien aikojen menestynein listahitti. == Musiikkivideo == Pleasure P ja Kai Crawford ohjasivat kappaleen musiikkivideon, ja se sai ensi-iltansa Myspacessa 27. tammikuuta. == Remix-versiot == *"Boyfriend #2" (The Council Remix) (featuring Flo Rida) (Official Remix) *"Boyfriend #2" (Remix) (featuring Ludacris) *"Boyfriend #2" (Remix) (featuring DJ Webstar) *"Boyfriend #2" (Remix) (featuring Ghostface Killah) *"Boyfriend #2" (Remix) (featuring Usher) *"Boyfriend #2" (Remix) (featuring 2 Pistols) == Listasijoitukset == Lista (2008) Paras sijoitus Yhdysvaltain Billboard Hot 100 42 Yhdysvaltain Billboard Hot R&B;/Hip-Hop Songs 2 == Lähteet == Luokka:Vuoden 2008 kappaleet Luokka:Yhdysvaltalaiset R&B;-kappaleet
Boyfriend (Lou Began kappale)

"Boyfriend" on kappale ja single saksalaisen laulajan Lou Began neljänneltä studioalbumilta Free Again. == Kappaleet == ;CD single # # == Musiikkivideo == Dave Coba ohjasi musiikkivideon ja se kuvattiin Berliinissä. == Listasijoitukset == Lista (2008) Paras sijoitus Belgia (Ultratip Flanders) 19 Saksa (Media Control AG) 71 == Lähteet == Luokka:Saksalaiset musiikkikappaleet Luokka:Vuoden 2010 kappaleet
Francesca (maalaus)

Francesca on taiteilija Väinö Blomstedtin temperamaalaus kankaalle, 51×38 cm, vuodelta 1897. Ateneumin taidemuseo tallensi sen kokoelmiinsa vuonna 1927. Väinö Blomstedtin Francesca muistuttaa joiltain osin Italian vanhojen kirkkojen freskoja. Tätä vaikutelmaa luovat sen madonnamainen Francesca, läpikuultavat väripinnat sekä maalauksen pysähtynyt, hieman taianomainen tunnelma. Maalaus vie katsojan toiseen maailmaan, se on unen ja unohduksen valtakunta. Väripinnan alla on kuin vaaleanruskea kangas, joka luo yleisvärisävyn maalaukselle. Blomstedtin Francescan lähtökohta on Danten Jumalaisen näytelmän kohtaus, jossa runoilija tapaa Helvetissä ikuiseen kaipaukseen tuomitut langenneet rakastavaiset, Francesca di Riminin ja Paolon. Unikon tuoksu, muistot, unet ja näyt luovat yhdessä näkymättömän, katsojan pysähdyttävän todellisuuden. Väinö Blomstedt opiskeli 1890-luvun puolivälissä Pariisissa Paul Gauguinin ateljeessa. Tämä oli tärkeä ajanjakso hänen siirtyessään sen jälkeen yhä enemmän symbolismiin, sen aiheisiin ja ilmaisuun. ==Lähteet== Anja Olavinen: Väinö Blomstedt: Francesca. Teoksessa Ateneum-opas. Toim. Timo Huusko, 2007, s.59. ==Aiheesta muualla== * Teos Suomen Kansallisgallerian sivuilla: Kokoelmat: Francesca. Luokka:Suomalaiset maalaukset Luokka:Ateneumin kokoelmat Luokka:Jumalainen näytelmä
Boyfriend (Miki Fujimoton kappale)

"Boyfriend" on japanilaisen poplaulajan Miki Fujimoton neljäs single. Se julkaistiin 7. marraskuuta 2002 ja se myi yli 43 000 kappaletta. == Kappalelista == # Boyfriend (ボーイフレンド Bōifurendo) # Osananajimi (幼なじみ) # Boyfriend (ボーイフレンド Bōifurendo) (Instrumental) == Aiheesta muualla == *Boyfriend Up-Front Works -sivustolla Luokka:Vuoden 2002 kappaleet Luokka:Japanilaiset popkappaleet
Emenike Mbachu

Emenike Uchenna Mbachu (s. 21. toukokuuta 1989) on nigerialainen jalkapalloilija. Pelipaikaltaan hän on laitahyökkääjä. Mbachu edustaa Tampereen Pallo-Veikkoja. Mbachu siirtyi Rovaniemen Palloseuraan keväällä 2012 Kakkoseen pudonneesta PS Kemistä, jossa hän viimeisteli viisi maalia yhdeksässä pelissä Ykkösessä kaudella 2011 voittaen samana vuonna sarjan mestaruuden. RoPSissa Mbachu teki kolmen kauden aikana 67 pelissä yhdeksän maalia ja voitti Suomen Cupin vuonna 2013.http://nr.soccerway.com/players/emenike-uchenna-mbachu/201152/ Kauden 2014–2015 hän vietti Maltan pääsarjassa Naxxar Lionsin riveissä, kunnes alkuvuodesta 2015 palasi takaisin Suomeen ja Tampereen Ilveksen riveihin. Hän pelasi Ilveksessä 27 ottelua tehden yhden maalin. Kaudeksi 2016 Mbachu siirtyi sarjaporrasta alemmas, Ykkösen Hakaan. == Lähteet == Luokka:Nigerialaiset jalkapalloilijat Luokka:Jalkapallon Suomen Cupin mestarit Luokka:Vuonna 1989 syntyneet Luokka:Elävät henkilöt
Terry Plumeri

Terry Plumeri (28. marraskuuta 1944 Greensboro, Pohjois-Carolina – 31. maaliskuuta 2016 Dunnellon, Florida) oli yhdysvaltalainen elokuvasäveltäjä. Hän työskenteli elokuvien parissa vuodesta 1984 lähtien. Plumeri sävelsi musiikkia muun muassa elokuviin Armoton kaupunki, Musta kotka, Menneisyyden uhka, Pahan lähettiläät, Paholaisrock ja Knight club – yön ritarit. Hän sai vuonna 1993 Independent Spirit -ehdokkuuden Pahan lähettiläät elokuvan sävellyksestä. Citrus Countyn poliisi löysi Plumerin murhattuna tämän asunnolta, jonka ovessa havaittiin murtojälkiä, 1. huhtikuuta 2016. == Lähteet == ==Aiheesta muualla== * * Terry Plumerin kotisivu Luokka:Yhdysvaltalaiset elokuvasäveltäjät Luokka:Vuonna 1944 syntyneet Luokka:Vuonna 2016 kuolleet Luokka:Yhdysvaltalaiset henkirikosten uhrit
Faith Friday Obilor

Faith Friday Obilor (s. 5. maaliskuuta 1991 Aba, Nigeria) on nigerialainen jalkapalloilija. Hän on pelipaikaltaan keskuspuolustaja. Obilor pelaa moldovalaisessa FC Sheriff Tiraspolissa. Obilor aloitti uransa kotimaansa Babanawa FC:ssä. Kaudeksi 2011 hän teki sopimuksen Ykkösessä pelanneen PS Kemi Kingsin kanssa. Seuraavana vuonna Obilor siirtyi saman sarjan Rovaniemen Palloseuraan, jossa onnistui ensimmäisellä kaudella saavuttamaan nousun Veikkausliigaan. Syyskauden 2012 hän pelasi lainalla liigajoukkue FC Inter Turussa. Kaudella 2013 Obilor pelasi RoPS:ssa 31 liigaottelua ja oli mukana voittamassa Suomen Cupia. Veikkausliigakaudella 2015 Obilor saavutti RoPS:n kanssa SM-hopeaa ja hänet valittiin kauden päätteeksi vuoden liigapuolustajaksi. Tammikuussa 2016 Obilor siirtyi kauden mittaisella sopimuksella FC Interiin. ==Saavutukset== * Suomen Cup 2013 (RoPS), 2017 (HJK) * SM-kulta 2017 (HJK) * SM-hopea 2015 (RoPS) * Vuoden liigapuolustaja 2015 :Tilanne 22. heinäkuuta 2015. ==Lähteet== Luokka:Nigerialaiset jalkapalloilijat Luokka:Jalkapallon Suomen Cupin mestarit Luokka:Jalkapallon Suomen mestarit Luokka:Vuonna 1991 syntyneet Luokka:Elävät henkilöt
Neidonkärsäkalla

Neidonkärsäkalla, aik. kärsäkalla, (Arisaema candidissimum) on myrkyllinen vehkakasvilaji (heimo Araceae). Se kasvaa luonnonvaraisena Länsi- Kiinassa.Royal Horticultural Society: Arisaema candidissimum Lajia myös viljellään monivuotisena koristekasvina eli perennana. == Lähteet == == Aiheesta muualla == * Suomen Lajitietokeskus: Neidonkärsäkalla – Arisaema candidissimum * Flora of China: Arisaema candidissimum Luokka:Vehkakasvit
Ndukaku Alison

Ndukaku Udoka Alison (s. 12. elokuuta 1991) on nigerialainen jalkapalloilija, pelipaikaltaan keskuspuolustaja. Alison siirtyi RoPS:aan keväällä 2012 Roi Et United FC:stä, Thaimaan kolmannelta sarjatasolta. Luokka:Nigerialaiset jalkapalloilijat Luokka:Vuonna 1991 syntyneet Luokka:Elävät henkilöt
Kevin Bassinson

Kevin Bassinson on yhdysvaltalainen musiikkileikkaaja ja elokuvasäveltäjä. Hän on työskennellyt televisiosarjojen ja elokuvien parissa vuodesta 1989 lähtien. Bassinson on säveltänyt musiikkia muun muassa elokuviin Kyttä antaa kyytiä (kansainväliseen jakeluun), Cyborg, Eight Days a Week ja 100 Girls. Pääosin hän on toiminut musiikkileikkaajana televisiossa ja elokuvissa, kuten Nash Bridges, West Wing, Gran Torino ja J. Edgar. Bassinson huomioitiin vuonna 2001 DVD Exclusiven Video Premiere -palkinnolla 100 Girls -elokuvan sävellyksestä. ==Aiheesta muualla== * Luokka:Yhdysvaltalaiset elokuvasäveltäjät Luokka:Syntymävuosi puuttuu Luokka:Elävät henkilöt
Stratos (suklaa)

Stratos on norjalainen Nidarin vuonna 1938 julkaisema suklaa. Sitä mainostetaan ”kevyenä ja ilmavana” suklaana, sillä valmistusprosessissa suklaaseen sisällytetään ilmakuplia. Stratos on yksi Nidarin suurimmista ja tärkeimmistä tuotemerkeistä. Nimi Stratos on peräisin stratosfääristä, ilmakehän alimmasta kerroksesta. Stratoksen pakkauksessa oli kuva pilvisestä taivaasta, mutta se muutettiin vuoden 2009 alussa. Nykyisessä pakkauksessa on kuva iloisesta lehmästä. Luokka:Suklaamakeiset
Piippuköynnökset

Piippuköynnökset eli piippukukat (Aristolochia) on piippukukkakasveihin eli piippuruohokasveihin (heimo Aristolochiaceae) kuuluva suku. Se on heimon tyyppisuku. Sen lajeja käytetään koristekasveina. == Lajeja == * algerianpiippuruoho (Aristolochia fontanesii) * herttapiippuruoho eli piippuruoho (Aristolochia clematitis) * golaninpiippuruoho (Aristolochia scabridula) * idänpiippuköynnös (Aristolochia manshuriensis) * jättipiippuköynnös (Aristolochia grandiflora) * kalvaspiippuruoho (Aristolochia pallida) * kielipiippuköynnös (Aristolochia zollingeriana) * koukkupiippuköynnös (Aristolochia contorta) * kukkapiippuköynnös (Aristolochia tomentosa) * kärsäpiippuköynnös (Aristolochia macroura) * libanoninpiippuruoho (Aristolochia paecilantha) * lännenpiippukukka eli lännenpiippuköynnös (Aristolochia macrophylla) * nukkapiippuköynnös (Aristolochia tomentosa) * pelikaanipiippuköynnös (Aristolochia gigantea) * rikkipiippuköynnös (Aristolochia kaempferi) * sepopiippuruoho (Aristolochia rotunda) * siropiippuköynnös (Aristolochia littoralis, syn. A. elegans) * virginianpiippuköynnös (Aristolochia serpentaria) * välimerenpiippuruoho (Aristolochia sempervirens) Finto, Kassu – Kasvien suomenkieliset nimet: Aristolochia Viitattu 10.1.2022.Suomen Lajitietokeskus: Piippukukat (Aristolochia) Viitattu 10.1.2022. == Lähteet ==
Ditchling

Ditchling on noin asukkaan kylä ja kunta (civil parish) East Sussexin kreivikuntaan kuuluvassa Lewesin hallintopiirissä Kaakkois-Englannissa. Kylä sijaitsee lähellä West Sussexin rajaa, ja sen pinta-ala on 15,5 neliökilometriä. Kylän kuuluisia asukkaita on muun muassa laulaja Dame Vera Lynn, muusikko Herbie Flowers ja kirjailija-kuvittaja Raymond Briggs. == Lähteet == Luokka:Asutut paikat East Sussexissa Luokka:Englannin kylät Luokka:Englannin kunnat
Tauriscit

Tauriscit () olivat kansa, joka asutti osaa Balkanista nykyisen Slovenian ja Kroatian alueella Rooman valtakunnan laajentuessa alueelle. Tauriscit puhuivat joko osittain tai kokonaan kelttiläisiä kieliä. Roomalaiset valloittivat heidän asuinalueensa vuosituhannen alkuun mennessä. ==Historia== Historiallisissa lähteissä tauriscit mainitaan usein muiden Alppien lähistöjä asuneiden heimojen kanssa. Strabon mainitsee teoksessaan Geografia tauriscien olevan kelttiläinen kansa. Samoin heidät mainitaan Liviuksen ja Plinius vanhemman teoksissa. Vielä 100- ja 200-luvuilla jaa. heidät mainitaan Appianoksen ja Dion Kassioksen teoksissa. Vuosina 170–171 tauriscit mainitaan yhdessä noricien kanssa tapauksessa, jossa noricien hallitsijan veli Cincibulus valitti Rooman senaatille konsuli Gaius Longinuksen joukkojen hävittäneen heidän liittolaistensa, tauriscien, istrien, carnien ja iapodien maita. Valitus tuotti tulosta ja Cincibulus sai korvaukseksi luvan ostaa tuolloin suuressa arvossa pidettyjä venetsialaisia hevosia. Hieman myöhemmin tauriscit mainitaan jälleen Cornelius Lentuluksen vuosina 146–149 eaa. suorittaman Siscian (nyk. Sisak) valloituksen yhteydessä. Noin vuoden 140 paikkeilla tauriscien alueilta löydettiin kultaa. Suojellakseen hupenevia kultavarojaan tauriscit karkottivat myöhemmin Italian niemimaalta tulleet kullankaivajat. Tämän johdosta roomalaiset suorittivat taurisceja vastaan kostoretken konsuli Sempronius Tuditanuksen johdolla vuonna 129 eaa. Retki kohdistui todennäköisesti myös iapodeja, istrejä ja carneja vastaan. Vuonna 115 Aemilianus Scaurus voitti sodassa carnit ja todennäköisesti myös tauriscit. Vuoden 100 paikkeilla tauriscit ottivat todennäköisesti osaa myös roomalaisten ja kimbrien välisiin yhteenottoihin. Tauriscit pakotettiin maksamaan veroa roomalaisille näiden rakennettua linnoituksia pohjoiseen Fulfinumiin vuoden 56 eaa. paikkeilla. Myöhemmin tauriscit olivat liitossa boijien kanssa, kunnes nämä hävisivät taistelussa boijien kuningas Critasiroksen johdolla daakialaisten kuningas Burebistaa vastaan vuosien 41 tai 50 eaa. paikkeilla. Vuosina 35–33 eaa. tauriscien itäiset heimot antautuivat tulevan keisari Augustuksen valtaan, kun taas läntiset heimot joutuivat noricien kuninkaan vallan alle. Roomalaiset valloittivat kuitenkin läntistenkin heimojen alueet vuosina 16–15 eaa. ==Asuinalue== Tauriscien asuinaluetta ei määritellä missään historiallisessa lähteessä kovin tarkasti. Nykyinen Vrhnika ja silloinen roomalainen Nauportus mainitaan kuitenkin tärkeinä kauppapaikkoina. Plinius vanhempi mainitsee heidän asuttaneen aluetta mons Claudiuksen länsipuolella. Mons Claudius tarkoitti ehkä nykyistä Moslovacka goraa. Toisella ja ensimmäisellä vuosisadalla tauriscien asuinalueet sijaitsivat Nauportuksesta Culpajoelle kaakossa ja Dravalaaksosta mons Claudiukselle idässä. Nämä tiedot on koottu tiedoista tauriscien naapuriheimojen alueista. ==Katso myös== *Noricum ==Lähteet== Luokka:Muinaiset kansat Luokka:Kelttiläiset kansat Luokka:Italian historia Luokka:Rooman viholliset ja liittolaiset
Laukkaneilikat

Laukkaneilikat (Armeria) on lyijykukkakasveihin (Plumbaginaceae) kuuluva kasvisuku, jonka lajeja käytetään monivuotisina koristekasveina. Sukuun kuuluu noin sata lajia, joita kasvaa laajalti pohjoisella pallonpuoliskolla ja myös Etelä-Amerikan Patagoniassa. == Lajeja == * isolaukkaneilikka (Armeria alliacea) * madeiranlaukkaneilikka (Armeria maderensis) * maljalaukkaneilikka (Armeria pseudarmeria) * mätäslaukkaneilikka (Armeria juniperifolia) * rusolaukkaneilikka eli laukkaneilikka (Armeria maritima) ** niittylaukkaneilikka eli otalaukkaneilikka eli suippulaukkaneilikka (A. maritima subsp. elongata) ** itämerenlaukkaneilikka (A. maritima subsp. intermedia) ** atlantinlaukkaneilikka (A. maritima subsp. maritima) ** tunturilaukkaneilikka (A. maritima subsp. sibirica tai Armeria scabra) * tarhalaukkaneilikka (Armeria Maritima-ryhmä) Finto: Kassu – Kasvien suomenkieliset nimet: Armeria Viitattu 15.8.2016. == Lähteet == == Aiheesta muualla == * Suomen Lajitietokeskus: Laukkaneilikat – Armeria *Funet: Laukkaneilikat (Armeria) *ITIS: Armeria *United States Department of Agriculture (USDA): Armeria *Flora of North America: Armeria Luokka:Lyijykukkakasvit
Isoprofeetankukka

Isoprofeetankukka eli profeetankukka (Arnebia pulchra) on lemmikkikasveihin (Boraginaceae) kuuluva kasvi, jota viljellään monivuotisena koristekasvina.Räty ja Alanko 2004, s. 28 == Lähteet == * Räty, E. ja Alanko, P. 2004: Viljelykasvien nimistö. 200 sivua. - Puutarhaliitto, Helsinki. ISBN 951-8942-57-9. === Viitteet === Luokka:Lemmikkikasvit
John Scott (säveltäjä)

Patrick John O'Hara Scott (s. 1. marraskuuta 1930 Bishopston, Bristol) on englantilainen elokuva- ja televisiosäveltäjä. Hän on työskennellyt elokuvien parissa vuodesta 1965 lähtien. Scott on säveltänyt musiikkia muun muassa elokuviin Sumuru – paholaisen tytär, He rakastelivat saappaat jalassa, Hälytys päämajassa, Greystoke: Legenda Tarzanista, apinain kuninkaasta, Lionheart – liian kova kuolemaan ja Remember the Titans – titaanien taistelu. Hän on säveltänyt myös televisiosarjoihin Teddy Edward, Merten salaisuudet, Return of the Saint ja Buried Secrets. Hänet huomioitiin vuonna 1984 Razzie- ehdokkuudella huonoimmasta sävellyksestä elokuvasta Yor. ==Aiheesta muualla== * Luokka:Brittiläiset elokuvasäveltäjät Luokka:Vuonna 1930 syntyneet Luokka:Elävät henkilöt
Heinäkaurat

Heinäkaurat (Arrhenatherum) on kasvisuku, joka kuuluu heinäkasvien (Poaceae) heimoon. Sen lajeja käytetään monivuotisina koristekasveina. == Lajeja, alalajeja ja lajikkeita == * Arrhenatherum calderae – kanarianheinäkaura * Arrhenatherum elatius – niittyheinäkaura eli heinäkaura ** Arrhenatherum elatius subsp. bulbosum – mukulaniittyheinäkaura ** Arrhenatherum elatius subsp. elatius – hoikkaniittyheinäkaura ** Arrhenatherum elatius 'Variegatum' – kirjoheinäkaura == Katso myös == * kaurat (Avena) == Lähteet == == Aiheesta muualla == * Suomen Lajitietokeskus: Heinäkaurat (Arrhenatherum) * Finto: Kassu – Kasvien suomenkieliset nimet: Arrhenatherum * ITIS: Arrhenatherum * United States Department of Agriculture (USDA): Arrhenatherum * Flora of China: Arrhenatherum Luokka:Heinäkasvit
Kaikkialla ääni kaikuu

Kaikkialla ääni kaikuu on suomalaisen Beda Stjernschantzin öljymaalaus kankaalle vuodelta 1895, 85,5×129,5 cm. Tämä työ tallennettiin Ateneumin taidemuseoon vuonna 1932 (Antellin kokoelmat). Beda Stjernschantz oli yksi 1890-luvun merkittävimmistä suomalaisista symbolisteista. Tämä syntetistinen Kaikkialla ääni kaikuu -maalaus on hänen pääteoksiaan. Stjernschantz maalasi Kaikkialla ääni kaikuu -maalauksen Virossa, Vormsin saarella. Sinne hänet houkutteli tieto vanhoja tapoja noudattavista alkuperältään ruotsalaisista asukkaista. Maalauksessa kuvataan ulkosalla olevia lapsia tuulimyllyt horisontissa. Yhdellä tytöllä on käsissään kannel, jota hän soittaa ja yksi toinen tyttö laulaa. Musiikki vie lapsia mukanaan, he kuuntelevat sitä hartaana ja keskittyneesti pitkissä mustissa hameissaan. Maalauksessa on katsottu kuvattavan lapsuudelle ominaista viattomuuden tilaa. Toisaalta kyse saattaisi olla esiintyjäryhmästä, joka on harjoittelemassa esitystään. Taustan aikuinen ja lapsi ovat pukeutuneet tyttöihin verrattuna lämpimiin ulkovaatteisiin. Stjernschantz lainasi maalauksen nimen Emil von Qvantenin sanoittamasta Suomen laulusta. Samana kesänä Vormsissa syntyi myös kaunislinjainen pienempikokoinen Irma (Tytön pää). Se on nuoren tytön muotokuva, jossa Stjernschantz kuvaa tytön hentoon sinisen puseroon pukeutuneeksi. Stjernschantzin syntetismi on edustettuna myös tässä työssä, maalauksessa, jossa tyttö arvoituksellisesti katsoo jotain, ei meitä, mutta suoraan kohti. ==Lähteet== ==Aiheesta muualla== * Teos Suomen Kansallisgallerian sivuilla: Kokoelmat: Kaikkialla ääni kaikuu (1895). * Irma (Tytön pää) (1895-1896)Suomen Kansallisgallerian sivuilla. Luokka: Suomalaiset maalaukset Luokka: Ateneumin kokoelmat
Töyhtöangervot

Töyhtöangervot (Aruncus) on ruusukasvien (Rosaceae) heimoon kuuluva kasvisuku. Kahta sen lajia ja lajikkeita käytetään monivuotisina koristekasveina. Kukinnot ovat kermanvalkoisia ja hieman tuoksuvia. Lehdet ovat muodoltaan liuskaisia ja muuttuvat syksyllä punaisiksi tai keltaisiksi. == Lajeja == * pikkutöyhtöangervo (Aruncus aethusifolius) * isotöyhtöangervo (Aruncus dioicus) ** hapsutöyhtöangervo (A. dioicus 'Kneiffii') * ellantöyhtöangervo (Aruncus 'Ella') == Lähteet == == Aiheesta muualla == * Finto: Kassu – Kasvien suomenkieliset nimet: Aruncus * Suomen Lajitietokeskus: Töyhtöangervot – Aruncus * ITIS: Aruncus Luokka:Ruusukasvit
Pohjanlammen koulu

Pohjanlammen koulu on Jyväskylässä Kuokkalan kaupunginosassa sijaitseva peruskoulu. Sen ovat suunnitelleet arkkitehdit Jorma Vesanen ja Arto Simonen. Koulun päärakennus on valmistunut vuonna 1988 ja sivurakennus Koivula vuonna 1993. Koivula puretaan ja tilalle tulee uusi rakennus yläasteen ja päärakennuksen väliin. Rakennustyöt alkavat kesällä 2016. Koulussa annetaan opetusta peruskoulun 1.–9. -luokkalaisille. Koulussa toimi lukuvuonna 2020–2021, yhteensä n. 1000 oppilasta ja 110 opettajaa. Koulussa on oppilaskunta, joka muodostuu 5-6 -luokkalaisista. Pohjanlammen koulu ja sen vieressä sijaitseva Kuokkalan koulu yhdistettiin elokuussa 2015 nimellä Kuokkalan yhtenäiskoulu.https://peda.net/jyvaskyla/kuokkalanyhtenaiskoulu ==Lähteet== Luokka:Jyväskylän peruskoulut Luokka:Kuokkala (Jyväskylä)
Gary Chang

Gary Chang (s. 22. helmikuuta 1953 Minneapolis, Minnesota, Yhdysvallat) on yhdysvaltalainen BMI Film Music -palkittu elokuvasäveltäjä. Hän on työskennellyt elokuvien parissa vuodesta 1981 lähtien ja teki ensimmäisen sävellyksensä vuonna 1986 elokuvaan 3:15. Sittemmin Chang on säveltänyt musiikkia muun muassa elokuviin Tulijalka, Tappaminen on helppoa, Kaappaus merellä, Tohtori Moreaun saari, Double Team – kova kaksikko ja Path to War. ==Aiheesta muualla== * Luokka:Yhdysvaltalaiset elokuvasäveltäjät Luokka:Vuonna 1953 syntyneet Luokka:Elävät henkilöt
Narodytši

Narodytši () on kaupunkityyppinen taajama Ukrainan Žytomyrin alueen koillisosissa, lähimmillään noin 26 kilometriä Valko-Venäjän Homelin alueen ja valtakunnanrajan lounaispuolella. Taajama sijaitsee linnuntietä noin 110 kilometriä Žytomyristä pohjoiseen ja 132 kilometriä Kiovasta luoteeseen. Taajama on heinäkuusta 2020 lähtien ollut osa Korostenin piiriä. Aiemmin se toimi pienemmän Narodytšin piirin hallintokeskuksena. Vuoden 2011 alussa taajaman asukasluvuksi arvioitiin 2 585, ja koko piirissä asui 9 656 henkeä. Piiri saastui erityisesti itäosiltaan pahoin (luokitus osin jopa suljetuksi vyöhykeeksi) kevään 1986 Tšernobylin ydinonnettomuuden seurauksena, ja väestöä evakuoitiin ja osin asutettiin uudelleen muualle. Kuva:Narodychi 38.jpg|Narodytšin aiemman piirihallinnon rakennus. Narodychi 61.jpg|Taajaman keskustaa. Narodychi 63.jpg|Linja-autoasema ja kauppa. Narodychi 37.jpg|Narodytšin Lenin. ==Lähteet== ==Aiheesta muualla== * Topografiakarttoja taajaman ympäristöstä vlasenko.net Luokka:Žytomyrin alue Luokka:Ukrainan kaupunkityyppiset taajamat
Arthur Kempel

Arthur Kempel (2. elokuuta 1945 – 3. maaliskuuta 2004) oli yhdysvaltalainen elokuva- ja televisiosäveltäjä. Hän työskenteli elokuvien ja television parissa vuodesta 1981 lähtien. Kempelin sävellyksiä kuultiin muun muassa elokuvissa Kuoleman kilpajuoksu, Erakon armoilla, Kaksoisisku ja Hyytävät hetket. Televisiossa hänen sävellyksiään kuultiin sarjoissa Viinitila Falcon Crest, Matlock, Tiny Toons ja Diagnoosi: Murha. Kempel sai vuonna 1992 Emmy- ehdokkuuden televisioelokuvan Fire in the Dark musiikista. ==Aiheesta muualla== * * Luokka:Yhdysvaltalaiset elokuvasäveltäjät Luokka:Vuonna 1945 syntyneet Luokka:Vuonna 2004 kuolleet
East Ham

East Ham on yksi Lontoon kaupunginosista, joka on kuulunut vuodesta 1968 Newhamin kaupunkipiiriin. Vuosina 1904–1965 East Ham oli itsenäinen piirikunta. East Hamin alue on Lontoon itäistä esikaupunkialuetta. East Hamin metroasema sijaitsee kaupunginosassa. East Ham oli pitkään maanviljelyaluetta, sen metsissä pidettiin sikoja ja suoniittyjä käytettiin laitumina. Perunanviljely oli kaupallisesti tärkeää 1700-luvulta alkaen. 1870-luvulla perustettiin kaasu- ja koksilaitos, josta tuli seudun suuri työnantaja. Toinen merkittävä teollisuudenala oli laivanrakennus. == Lähteet == == Aiheesta muualla == * Shhh, don't tell anyone, but East Ham is HAMAZING! Mayor of London 2016 * Luokka:Lontoon kaupunginosat Luokka:Newham
Sarawakin onkalo

Sarawakin onkalo oli ainakin vuoden 1997 tiedon mukaan maailman laajin yksittäinen luola. Se sijaitsee Gunung Mulun kansallispuistossa Itä-Malesiassa Brunein rajan lähellä. Pituutta luolalla on 700 metriä, leveyttä 400 metriä ja korkeutta 100 metriä. Tilavuus on 28 miljoonaa kuutiometriä. Onkalo kuuluu Mulu-luolastoon, jossa on useita saman suuruusluokan luolia. Se on syntynyt kun hapan sadevesi on uurtanut kalkkikiveä. Sarawakin onkalon löysi vuonna 1980 Andy Eavisin johtama tutkimusretkikunta. == Katso myös == * Luola * Mammoth Caven kansallispuisto == Lähteet == * == Aiheesta muualla == * The World's Largest Underground Chamber The Mulu Caves Project. Viitattu 7.5.2012. Luokka:Luolat Luokka:Malesian maantiede
Fujiko Fujio

Fujiko Fujio on salanimi kahdelle henkilölle, jotka kirjoittivat ja piirsivät mangaa yhdessä. He lähtivät omille teilleen vuonna 1987, jolloin Motoo Abiko jatkoi nimellä "Fujiko Fujio (A)" ja Hiroshi Fujimoto jatkoi nimellä "Fujiko F. Fujio". == Lähteet == Luokka:Japanilaiset sarjakuvantekijät
Aprobarbitaali

Aprobarbitaali (kauppanimiä mm. Oramon, Somnifaine ja Allonal) on Ernst Preiswerkin vuonna 1920 kehittämä barbituraattijohdannainen. Sillä on sedatiivisia ja antikonvulsanttisia vaikutuksia ja sen käyttötarkoitus on pääasiassa unettomuuden hoito. Reddemann H, Turk E. Oramon poisoning in infancy and childhood. Observations on 12 aprobarbital poisonings (German). Das Deutsche Gesundheitswesen. 1966 May 12;21(19):878–81. Aprobarbitaali ei koskaan ole ollut yhtä laajalti käytetty kuin suositummat barbituraattijohdannaiset, kuten fenobarbitaali, ja nykyään uudemmat ja turvallisemmat lääkeaineet ovat syrjäyttäneet sen lähes kokonaan. ==Lähteet== Luokka:Barbituraatit
The Photo Atlas

The Photo Atlas on yhdysvaltalainen dance-punk-yhtye, joka on kotoisin Denveristä, Coloradon osavaltiosta.All Music - The Photo Atlas . Viitattu 7.7.2013. Yhtye on perustettu vuonna 2004. Se on julkaissut yhden täyspitkän albumin No, Not Me, Never. The Photo Atlaksen laulu "Red, Orange, Yellow" löytyy Burnout Paradise, Burnout Dominator ja MLB 07: The Show -videopelien soundtrackiltä. == Diskografia == === Albumit === *No, Not Me, Never (2007) === EP:t === *Handshake Heartattack EP (2006) *To Silently Provoke the Ghost (2009) *The Friendship EP (2009) == Lähteet == == Aiheesta muualla == * Luokka:Yhdysvaltalaiset yhtyeet
Team Ghinzani

Team Ghinzani on italialainen pikkuformulatalli. Tallin perusti vuonna 1992 entinen F1-kuljettaja Piercarlo Ghinzani. Talli on kilpaillut mm Italian F3000 sarjassa vuosina 1999-2002, Saksan F3-sarjassa vuosina 2000-2002, Formula 3 Euroseries-sarjassa vuosina 2003-04, A1 Grand Prix-sarjassa vuosina 2005-09 edustaen italiaa ja Italian F3-sarjassa yhtäjaksoisesti vuodesta 2002 lähtien. Talli on sijoittunut kerran toiseksi Italian F3-sarjassa vuonna 2005 ja kerran kolmanneksi Saksan F3-sarjassa vuonna 2000. Luokka:Italialaiset autourheilutallit
Kanelihaaste

Kanelihaaste eli Cinnamon challenge on Internet-ilmiöksi noussut hengenvaarallinen syöntikilpailu, jossa henkilö yrittää syödä tai niellä ruokalusikallisen jauhettua kanelia alle 60 sekunnissa juomatta mitään. Video suorituksesta ladataan internetiin. Haaste on erittäin vaikea, koska kaneli kuivattaa nopeasti suun ja tekee nielemisestä vaikeaa. Haaste on ollut olemassa vuodesta 2001, ja se lisäsi suosiotaan vuosina 2007 ja 2012. Monet ihmiset ovat lisänneet videoitaan YouTubeen tai muille yhteisöllisille verkkosivustoille yrittäessään suoriutua haasteesta. == Turvallisuusriskit ja haasteen vaarallisuus == Temppua ei pidetä suositeltavana, sillä se on hengenvaarallinen, mikäli kanelia vahingossa joutuu keuhkoihin. * Kanelia voi vahingossa hengittää tai siihen voi tukehtua. * Ihmisen keuhkot eivät pysty hajottamaan kanelia sen sisältämän selluloosan vuoksi, joten mikäli kanelia pääsee keuhkoihin, se pysyy siellä todella kauan. * Kaneli sisältää lievästi myrkyllistä yhdistettä kumariinia, jonka vuoksi Euroopan elintarvikevirasto (EFSA) on varoittanut kuluttamasta sitä suuria määriä. * Kaneli on suurina määrinä lievästi syövyttävää, jolloin sen joutuminen keuhkoihin voi johtaa keuhkojen arpeutumiseen. * Pahimmillaan kanelin joutuminen keuhkoihin voi johtaa tulehduksiin, keuhkokudosten turpoamiseen, astmakohtauksiin, keuhkokuumeeseen ja jopa ilmarintaan. Kaikki edellä mainitut ovat tappavia ilman asianmukaista hoitoa. Tavallisesti tempun tuloksena on yskänpuuska, jonka seurauksena ilmaan jää kanelia ja jotkut jäävät haukkomaan henkeään. Myös oksentaminen on mahdollista. Tempun riskit voivat kuitenkin olla pahempia. Vuonna 2015 michiganilainen high school -opiskelija vietti neljä päivää sairaalassa keuhkovaivojen takia yritettyään suoriutua haasteesta. Myös moni muu ihminen on joutunut sairaalaan haasteen takia, jotkut jopa teho- osastolle. == Lähteet == == Aiheesta muualla == * Luokka:Internet-ilmiöt Luokka:Ruokakulttuuri Luokka:Kilpailut
Corbetta Competizioni

Corbetta Competizioni on italialainen pikkuformulatalli. Tallin perusti vuonna 1991 Angelo Corbetta. Talli on kilpaillut muun muassa Formula 2000, Italian F3 ja European F3 Open-sarjoissa. Talli on voittanut Italian F3 B-luokan mestaruuden vuosina 1999-2000 ja European F3 Open sarjan kuljettajien mestaruuden vuonna 2011. Talli jatkaa European F3 Open-sarjassa vuonna 2012. ==Lähteet== *http://www.corbettacompetizioni.com/ING%20TEAM.html Luokka:Italialaiset autourheilutallit
Vihreä fluoresoiva proteiini

Vihreä fluoresoiva proteiini (engl. green fluorescent protein, GFP) on nimensä mukaisesti proteiini, joka fluoresoi vihreää väriä. Proteiini löydettiin Aequorea victoria -meduusasta, ja Martin Chalfie, Osamu Shimomura ja Roger Y. Tsien saivat vuoden 2008 Nobelin kemianpalkinnon proteiinin löytämisestä ja kehittämisestä. Proteiinia käytetään hyödyksi biologian, biotekniikan ja lääketieteen tutkimuksissa liittämällä GFP:n geeni toisen proteiinin geeniin, jolloin tutkitun proteiinin muodostuessa se saadaan loistamaan vihreänä. Näin voidaan havaita, onko haluttua proteiinia muodostunut kudoksessa tai soluviljelmässä ja missä päin kudosta tai solua proteiinia muodostuu. GFP:stä on kehitetty myös muilla väreillä fluoresoivia variantteja. File:GFP structure.png|GFP:n rakenne File:Aequorea victoria.jpg|Aequorea victoria -meduusa, josta GFP eristettiin ensimmäisen kerran File:FPbeachTsien.jpg|Eri väriä fluoresoivilla bakteerikannoilla piirretty kuva File:GFP Mice 01.jpg|GFP:tä ekspressoivia hiiriä == Katso myös == * GloFish, fluoresoiva seeprakala * Ekvoriini ==Lähteet== Luokka:luminesenssi Luokka:Biokemia Luokka:Biotekniikka
Väärinpäin lentävät linnut

Väärinpäin lentävät linnut on Jipun 25. huhtikuuta 2012 julkaistu kolmas sooloalbumi. Levy sijoittui sen ensimmäisellä listaviikolla Suomen virallisen albumilistan kahdeksannelle sijalle. Albumin ensimmäisenä single, Väärinpäin lentävät linnut julkaistiin digitaalisesti 12. maaliskuuta 2012. Toisena singlenä julkaistiin levyn avausraita Eva. == Kappaleet == # # # # # # # # # # # == Arvostelut == * Nuorgam: 64/100Nuorgam * Rumba: * Soundi: Soundi == Lähteet == == Aiheesta muualla == * Antti Pikkanen: Jippu - Syntinen nainen. City-lehti 9/2012. * Markus Hilden: Väärinpäin lentävät linnut. Nuorgam 24.04.2012. * Mikko Meriläinen: Väärinpäin lentävät linnut . Soundi 5/2012. * Jami Järvinen: Väärinpäin lentävät linnut. Rumba 5/2012. Luokka:Vuoden 2012 albumit Luokka:Jipun albumit
Daryl Sabara

Daryl Christopher Sabara (s. 14. kesäkuuta 1992) on yhdysvaltalainen näyttelijä. Hänet tunnetaan muun muassa Juni Cortezin roolista Spy Kids -elokuvasarjassa ja Hunter-ääniroolista animaatiosarjassa Leijonan elämää (Father of the Pride). Sabara kihlautui näyttelijä laulaja Meghan Trainorin kanssa joulukuussa 2017. He avioituivat tasan vuosi myöhemmin. == Lähteet == == Aiheesta muualla == * Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Vuonna 1992 syntyneet Luokka:Elävät henkilöt Luokka:Yhdysvaltalaiset lapsinäyttelijät
Strychnos spinosa

Strychnos spinosa on strykniinipähkinäkasveihin (Loganiaceae) kuuluva kasvi. Se on piikikäs pensas tai pieni puu, jonka korkeus vaihtelee välillä 1–9 metriä. Sen lehdet ovat soikeat ja tummanvihreät sekä kooltaan noin 1,5–9 x 1,2–7,5 senttimetriä. Kasvin kukat ovat kermanvihreät. Kasvin hedelmä on pyöreä, ja siinä on puumainen kuori. Hedelmien halkaisija on 5–12 senttimetriä, ja kypsinä ne ovat väriltään keltaisesta ruskeaan. Ne sisältävät useita litteitä siemeniä. Afrikkanet.fi. Viitattu 7.5.2012 == Levinneisyys ja kasvuympäristö == Strychnos spinosaa kasvaa Etiopiassa, Keniassa, Madagaskarilla, Malissa, Mauritiuksella, Seychelleillä, Sudanissa, Tansaniassa, Ugandassa, Sambiassa sekä tuotuna Etelä-Afrikassa ja Yhdysvalloissa. Kasvi kasvaa savannien metsissä kaikkialla trooppisessa Afrikassa, 0–1 500 metrin korkeudella merenpinnasta. == Tunnettuja nimiä == * Afrikaans: groenklapper * Bemba: kaminu, musayi, sansa * Englanti: elephant orange, kaffir orange, monkey ball, monkey orange, spiny monkey ball, spiny monkey orange * Lozi: mukolo, mwimbili * Lunda: katonga, mubila, munkulunkulu * Ndebele: umhlali * Njandža: maye, mzal, mzimbili, temya * Shona: mutamba * Swahili: mpapa, mtonga * Tigrigna: gura, lokua * Tonga: muono, muteme, muwi == Käyttö == * Makeat hedelmät ovat syötäviä, mutta siemenet ja raa' at hedelmät ovat myrkyllisiä. Lehdet ovat myös ihmisravintoa. * Puun lehtiä käytetään karjan rehuna. * Puuta käytetään huonekaluteollisuudessa. * Puun juurien ja öljyn sekoitusta käytetään hyttysmyrkkynä iholla. * Mehua, joka on tehty hedelmän mehusta ja juurista, käytetään korvatippoina. Juuria, lehtiä ja puun kuorta käytetään mieskunnon parannukseen. Etelä-Afrikassa zulut hoitavat käärmeenpuremia juurilla tai vihreillä hedelmillä. Kuva:Strychnos spinosa fruit.jpg|Kypsä Strychnos spinosa -puun hedelmä. Kuva:Strychnos spinosa fruit dried.jpg|Pilaantunut Strychnos spinosa -puun hedelmä. == Lähteet == * Afrikkanet * Plantzafrica * World Agroforestry organisaatio * * New Fruits for Arid Climates * Strychnos spinosa tieto lähteestä NPGS/GRIN * FAO: State of Forest Genetic Resources in Kenya === Viitteet === spinosa Luokka:Hedelmät
Raittius- ja urheiluseura Zoom

thumb|Zoom heinäkuussa 2011. Joukkueessa muun muassa Aku Louhimies ja Arto Nyberg. Raittius- ja urheiluseura Zoom on vuonna 1963 perustettu helsinkiläinen urheiluseura. Sen lajeihin kuuluvat nykyään jääkiekko, jalkapallo, salibandy ja golf. Seura on toimintansa alkuvuosista lähtien tullut tunnetuksi näytös- ja hyväntekeväisyysotteluista, jollaisiin se on osallistunut ympäri Suomea. Zoom perustettiin alun perin Oy Yleisradio Ab:n henkilökunnan jalkapalloseuraksi. Sen perustajiin kuuluivat muun muassa Jukka Virtanen, Aarre Elo ja Matti Kuusla. Myöhemmin toimintaan tuli mukaan eri alojen taiteilijoita myös Yleisradion ulkopuolelta. Nykyään jäsenistö koostuu pääosin tunnetuista kulttuurialan henkilöistä sekä toimittajista. Jalkapallossa Zoomin edustusjoukkue pelasi kaudella 2012 Suomen seitsemänneksi korkeimmalla sarjatasolla, Suomen Palloliiton Helsingin piirin Kutosessa.SPL Helsingin piiri Seuran jääkiekkojoukkue puolestaan on mukana Helsingin seudun harrastesarjoissa. Vuonna 2008 julkaistiin Tammen kustantamana Jukka Virtasen ja Mika Wickströmin kirjoittama seuran 45-vuotishistoriikki nimeltään Zoom juhlii jälleen – Raittius- ja urheiluseura Zoomin ensimmäiset 45 vuotta. ==Lähteet== *Raittius- ja urheiluseura Zoomin kotisivut ===Viitteet=== Luokka:Suomalaiset jääkiekkoseurat Luokka:Suomalaiset jalkapalloseurat Luokka:Suomalaiset golfseurat Luokka:Helsinkiläiset urheiluseurat Luokka:Hyväntekeväisyys Suomessa Luokka:Vuonna 1963 perustetut urheiluseurat
Joseph Bové

Joseph Bové (; 4. marraskuuta (J: 24. lokakuuta) 1784 Pietari – 28. kesäkuuta (J: 16. kesäkuuta) 1834 Moskova) oli venäläinen arkkitehti, jonka suunnittelemia rakennuksia ovat muun muassa Moskovan Bolšoi-teatteri ja Moskovan maneesi. Luokka:Venäläiset arkkitehdit Luokka:Vuonna 1784 syntyneet Luokka:Vuonna 1834 kuolleet
Team BRM

Team BRM (aiemmin tunnettu nimellä Bronte Rundle Motorsport) on australialainen pikkuformulatalli. Talli on kilpaillut mm Australian F3, Australian Formula Ford, Australian Carrera Cup ja Australian Formula 2-sarjoissa. Talli on voittanut useita mestaruuksia Australian F3-sarjassa. Luokka:Australialaiset autourheilutallit
Heikki Eteläpää

Heikki Eteläpää (9. kesäkuuta 1924 Savitaipale – 6. toukokuuta 2012 Helsinki) oli suomalainen elokuva- ja teatteriarvostelija. Eteläpää aloitti uransa Etelä-Saimaassa ja Savon Sanomissa, joissa hän keskittyi kulttuurista kirjoittamiseen. Hän siirtyi tuoreen Teatteri-lehden toimitussihteeriksi 1946.Kuolleet, Helsingin Sanomat 8.5.2011 sivu C 6 Artikkelin verkkoversio Hän opiskeli teatterialaa työskentelemällä Tampereen Työväen Teatterissa Eino Salmelaisen avustajana. Lisäksi hän opiskeli ulkomaisissa korkeakouluissa. Toimittajan uraa hän jatkoi Ilta-Sanomissa elokuva-arvostelijana 1956–1960, mutta siirtyi sitten Uuteen Suomeen, jossa myöhemmin työskenteli kulttuuriosaston päällikkönä. Eteläpää toimi Elokuva-Aitan Jambo-sedän nimimerkin suojissa vastatessaan palstalla elokuva-aiheisiin kysymyksiin. Hän suomensi näytelmiä ja kuunnelmia ja toimitti Tarmo Mannin ja Åke Lindmanin muistelmat. Eläkkeellä ollessaan hän teki tutkimuksen jatkosodan aikana toimineista sotateattereista. ==Teokset== *"Jees, teatteria!" - sanoi vääpeli Ryhmy: sotateatterit 1941-1944 / Heikki Eteläpää ; [julkaisija:] Suomen teatterikerhojen liitto. Edita, 2002 *Minä, Manni / toim. Heikki Eteläpää. Kirjayhtymä,1986 *Åke ja hänen maailmansa / Åke Lindman; toimittanut Heikki Eteläpää. Tammi, 1992 ==Lähteet== ==Aiheesta muualla== * Luokka:Suomalaiset teatterikriitikot Luokka:Vuonna 1924 syntyneet Luokka:Vuonna 2012 kuolleet
Satu Takala

Satu Takala (s. 1973Ilkka-yhtymä, viitattu 12.7.2013 Seinäjoki) oli Ilkan päätoimittaja vuosina 2012–2019. Hän toimi vuoteen 2012 Ilkan ja Pohjalaisen yhteisen toimituksen toimituspäällikköna.Satu Takala Ilkan uusi päätoimittaja, viitattu 8.5.2012Ilkka on valinnut uuden päätoimittajan, Yle.fi, uutiset, viitattu 7.5.2012 Hän aloitti Ylen Pohjanmaan verkkotoimituksen tuottajana tammikuun lopussa 2020. Takala on opiskellut Tampereen yliopistossa kirjallisuustiedettä ja valmistunut filosofian maisteriksi. Hän on valmistunut myös metsätalousinsinööriksi. Hän on työskennellyt Väli-Suomen Median toimitusjohtajana ja Sunnuntaisuomalaisen tuottajana Jyväskylässä. Sieltä hän siirtyi toimittajaksi Ilkkaan.Katri Kallionpää, Satu Takalasta tuli Ilkan päätoimittaja, Helsingin Sanomat 8.5.2012 sivu C x ==Lähteet== Luokka:Suomalaiset päätoimittajat Luokka:Vuonna 1973 syntyneet Luokka:Elävät henkilöt